ໂຊໂກແລັດ ຊ່ວຍປັບປຸງ ຄວາມຊົງຈຳ ແລະ ສຸຂະພາບ ຂອງຫົວໃຈ (ວີດີໂອ ຮຽນພາສາອັງກິດ)
ສານ flavanols ທີ່​ພົບ​ເຫັນ​ຢູ່​ໃນ ​ໂຊ​ໂກ​ແລັດດຳ ແມ່ນເປັນ​ທີ່​ຮູ້​ກັນດີວ່າ ​ຊ່ວຍເພີ້​ມການໄຫລໄປມາຂອງ​ເລືອດ​ ໃນ​ສ່ວນ​ຂອງ​ສະໝອງ​ທີ່​ຄວບ​ຄຸມ​ຄວາມ​ຊົງ​ຈຳ.
ອັນດັບຕໍ່ໄປນີ້ ໄຊ ຈະເລີນສຸກ ຈະນຳເອົາສາລະຄະດີການແພດ ຈາກລາຍ ການວີໂອເອ ຮຽນພາສາອັງກິດ ມາສະເໜີທ່ານ ເຊີນ ຮັບຟັງໄດ້ ຄຳຕອບກໍແມ່ນວ່າ ບໍ່ ອີກເທື່ອໜຶ່ງ ຄຳຕອບກໍແມ່ນວ່າ ບໍ່ ນັ້ນອາດເປັນເລື້ອງທີ່ດີເກີນໄປ ທີ່ຈະເປັນຄວາມຈິງໄດ້ ແຕ່ວ່າ ການຄົ້ນຄວ້າໃໝ່ ສະແດງໃຫ້ເຫັນວ່າ ຈຳນວນອັນ ຫລວງຫຼາຍຂອງສານ flavanols ທີ່ພົບເຫັນຢູ່ໃນ ໝາກໂຄກາ ຊາ ແລະ ຜັກບາງຊະນິດນັ້ນ ອາດສາມາດ ການສູນ ເສຍຄວາມຊົງຈຳ ທີ່ພົວພັນກັບອາຍຸໄດ້ ການສຶກສາອີກດ້ານໜຶ່ງ ແມ່ນຄົ້ນຄວ້າເບິ່ງວ່າການມີສານ flavanols ສູງໃນໝາກໂຄກາ ສາມາດຊ່ວຍປ້ອງກັນບໍ່ໃຫ້ເປັນຫົວໃຈວາຍ ແລະ ເປັນລົມສາລະ ບາດໄດ້ ຫລືບໍ່ ສານ flavanols ທີ່ພົບເຫັນຢູ່ໃນ ໂຊໂກແລັດດຳ ແມ່ນເປັນທີ່ຮູ້ ກັນດີວ່າ ຊ່ວຍເພີ້ມການໄຫລໄປມາຂອງເລືອດ ໃນສ່ວນຂອງສະໝອງທີ່ຄວບຄຸມຄວາມຊົງຈຳ ພວກສານດັ່ງກ່າວ ຍັງຊ່ວຍປ້ອງກັນບໍ່ໃຫ້ເປັນໂຣກຫົວໃຈ ໂດຍການລົດຄວາມດັນຂອງ ເລືອດ ແລະ ລົດ  ຫຼື  ທີ່  ລົງ ການສຶກສາໃໝ່ ທີ່ພິມເຜີຍແຜ່ທາງອອນລາຍ ໃນຫົວຂໍ້ ວິທະຍາສາດລະບົບ ເສັ້ນປະສາດ ທຳມະຊາດ ໄດ້ພົບເຫັນວ່າ ສານ flavanols ຂອງໝາກໂຄກາ ສາມາດ ຕ່າວປີ້ນ ການສູນ ເສຍຄວາມຊົງຈຳໄດ້ໜ້ອຍນຶ່ງ ໃນບັນດາຜູ້ມີອາຍຸສູງ ບໍລິສັດໜຶ່ງທີ່ຜະລິດ ໂຊໂກແລັດ ໄດ້ ຊ່ວຍໃນການໃຫ້ທຶນ ສຳຫລັບການສຶກສານີ້ ຂັ້ນຕອນການເຮັດວຽກຂອງສະໝອງແມ່ນຫລຸດລົງ ໃນຂະນະທີ່ພວກເຮົາມີອາຍຸແກ່ຂຶ້ນ ໃນເວລາທີ່ພວກເຮົາ ມີອາຍຸລະຫວ່າງ 50 ຫາ 60 ປີ ນັ້ນ ພວກເຮົາອາດມີບັນຫາໃນການ ຈື່ຈຳສິ່ງຕ່າງໆ ທີ່ງ່າຍໆ ເຊັ່ນວ່າ ຊື່ຂອງຄົນທີ່ຫາກໍພົບໃໝ່ໆ ຫຼື ບ່ອນທີ່ພວກເຮົາວາງກະ ແຈລົດຂອງພວກເຮົາໄວ້ນັ້ນ ດຣ Scott Small ເປັນສາດສະດາຈານ ຝ່າຍ  ຫຼື ຢູ່ທີ່ມະຫາວິທະຍາໄລ ໂຄລຳເບຍ ໃນນະຄອນນິວຢອກຊີຕີ ທ່ານເປັນຜູ້ນຳໃນການ ຂຽນເອກະສານຄົ້ນຄວ້າ ອະທິບາຍເຖິງ ຜົນຕ່າງໆຂອງສານ flavanols ໃນໝາກໂຄກາ ທີ່ມີຕໍ່ກິດຈະກຳຂອງສະໝອງ ການສຶກສາດັ່ງກ່າວນີ້ ພົວພັນກັບພວກອາສາສະໝັກ ຈຳນວນ 37 ຄົນ ທີ່ມີອາຍຸ ລະຫວ່າງ 50 ຫາ 69 ປີ ບັນດານັກຄົ້ນຄວ້າ ໃຫ້ພວກເຂົາເຈົ້າດື່ມ ເຄື່ອງດື່ມທີ່ເຮັດມາຈາກໝາກໂຄກາ ທີ່ ມີສານ flavanols ສູງ ຫຼືເຄື່ອງດື່ມ ທີ່ ມີລະດັບ flavanols ຕ່ຳ ພາຍໃນລະຍະເວລາ 3 ເດືອນ ອາສາສະໝັກບາງຄົນ ໄດ້ຮັບ ສານ flavanol 900 ມີລີກຣາມຕໍ່ມື້ ອີກຈຳນວນໜຶ່ງ ໄດ້ຮັບ ສານ flavanol 10 ມີລີກຣາມ ຕໍ່ມື້ ໄດ້ມີການຖ່າຍພາບຂອງສະໝອງ ແລະການທົດສອບຄວາມ ຊົງຈຳຂອງອາສາສະໝັກແຕ່ລະຄົນ ກ່ອນໜ້າ ແລະ ຫຼັງຈາກ ການສຶກສາ ດຣ Small ກ່າວວ່າ ບັນດາອາສາສະໝັກ ຜູ້ທີ່ໄດ້ ດື່ມເຄື່ອງດື່ມ ທີ່ມີສານ flavanol ສູງນັ້ນ ໄດ້ສະແດງໃຫ້ເຫັນວ່າ ມີການປັບປຸງດີຂຶ້ນຫຼາຍ ໃນການທົດສອບຄວາມຊົງຈຳ ບັນດານັກຄົ້ນຄວ້າ ເຕືອນວ່າ ຍັງມີວຽກຫຼາຍຢູ່ ທີ່ຈະຕ້ອງໄດ້ເຮັດ ເພາະວ່າ ການສຶກສານີ້ ແມ່ນໄດ້ປະຕິບັດຕໍ່ຜູ້ຄົນກຸ່ມນ້ອຍໆເທົ່ານັ້ນ ບັນດານັກຄົ້ນຄວ້າ ຢູ່ທີ່ Brigham ແລະ ໂຮງໝໍສຳຫລັບຜູ້ຍິງ ໃນນະຄອນບອສຕັນ ລັດມາດສະຈູແສດສ໌ ໄດ້ປະກາດເມື່ອບໍ່ດົນມານີ້ ກ່ຽວກັບແຜນການ ທີ່ຈະຄົ້ນຄວ້າດັ່ງທີ່ໄດ້ກ່າວມາແລ້ວນັ້ນ ດຣ JoAnn Manson ເປັນຜູ້ນຳໃນການຄົ້ນຄວ້າ ຂອງການ ສຶກສາໄລຍະ 4 ປີ ທີ່ພົວພັນກັບ ຜູ້ໃຫຍ່ຈຳນວນ 18,000 ຄົນ ການສຶກສານີ້ ຈະນຳໃຊ້  ຫຼື  ທີ່ມີສານ flavanol ໃນນັ້ນ ດຣ Manson ເວົ້າວ່າ ບັນດາອາສາສະໝັກທີ່ເຂົ້າຮ່ວມການສຶກສານີ້ ຈະຖືກແບ່ງ ອອກເປັນສອງກຸ່ມ ແລະ ຈະກິນຢາ 2 ເມັດຕໍ່ມື້ ເມັດຢາຈະ ເບິ່ງຄືກັນທັງໝົດ ແຕ່ເມັດຢາຂອງ ກຸ່ມໜຶ່ງນັ້ນ ຈະບັນຈຸສານ flavanols ສ່ວນອີກກຸ່ມໜຶ່ງນັ້ນ ຈະກິນ  ຫຼື ເອີ້ນວ່າເມັດຢາທຽມ ນັ້ນ ດຣ Manson ກ່າວວ່າ ຄົນຜູ້ໜຶ່ງ ຕ້ອງໄດ້ກິນຢ່າງປົກກະຕິໃນຈຳນວນ 10 ເທົ່າ ເພື່ອທີ່ ຈະໄດ້ຮັບສານ flavanols ທຽບເທົ່າກັບ ຢາພຽງເມັດດຽວທີ່ບັນຈຸສານ flavanols ນັ້ນ ດຣ Manson ເວົ້າວ່າ ແຕ່ ດຣ Small ກ່າວວ່າ ຄົນທັງຫຼາຍ ບໍ່ຈຳເປັນທີ່ຈະຕ້ອງເລີ້ມກິນໂຊໂກແລັດຫຼາຍຂຶ້ນ ທ່ານ ກ່າວຕໍ່ໄປວ່າ ຄົນຜູ້ໜຶ່ງ ຈະຕ້ອງກິນ ໂຊໂກແລັດໃນຈຳນວນຫລວງຫຼາຍ ເພື່ອທີ່ຈະ ໃຫ້ມີລະດັບຂອງສານ flavanol ທີ່ໃຫ້ກັບບັນດາຜູ້ສະໝັກໃນການທົດສອບນັ້ນ ທ່ານຍັງ ກ່າວອີກວ່າ ບັນດາຜູ້ຜະລິດ ສິນຄ້າຫຼາຍໆແຫ່ງ ໄດ້ເອົາສານ flavanols ອອກຈາກຜະລິດ ຕະພັນ ໂຊໂກແລັດຕ່າງໆຂອງເຂົາເຈົ້າ ດຣ Small ກ່າວວ່າ ສານ flavanol ທີ່  ຫຼື ຈາກ  ໝາກໂຄກາ ນັ້ນ ອາດສາມາດຜະລິດຂຶ້ນມາໄດ້ ໃນອະນາຄົດ ທ່ານກ່າວວ່າ ຍັງຈະຕ້ອງໄດ້ທຳການສຶກສາຕື່ມອີກ ເພື່ອເບິ່ງວ່າ ຈຳນວນສານ flavanol ໃນປະລິມານເທົ່າໃດ ເປັນຈຳນວນ ທີ່ດີ ສຳຫລັບສຸຂະພາບຂອງມະນຸດ No ______________________________________________________________